મહાપાલિકાના આરોગ્ય અધિકારી ડૉ. કલ્પેશ ગોસ્વામીએ જણાવ્યું કે ગાંધીનગર શહેર અને જિલ્લામાં ડેન્ગ્યુનાં દર્દીઓ નોંધાઇ રહ્યાં છે. અમદાવાદમાં વધી રહેલા દર્દીઓની અસર પણ લીંક સિટી હોવાના કારણે ગાંધીનગરમાં આવે છે. સેંકડો લોકો દરરોજ ગાંધીનગર અમદાવાદ વચ્ચે આવજા કરતાં હોવાથી તેમ થઇ રહ્યું છે. આ સંજોગોમાં ગાંધીનગર શહેરમાં રોગચાળાને અટકાવવા પગલા લેવા આવશ્યક છે. મહાપાલિકા તરફથી પોરાનાશક કામગીરી કરાઇ જ રહી છે. ઉપરાંત રોગથી બચવા માટે માહિતીનો પ્રસાર પ્રચાર કરાઇ રહ્યો છે.